open-index/open-wikipedia-markdown huggingface dataset:
מנזר קוזחיא

**מנזר קוֹזְחָיָא**, הקרוי גם "מנזר אנטוניוס הגדול" (בערבית: **دير مار أنطونيوس قزحيا**), הוא מנזר מרוני על שם אנטוניוס הגדול בוואדי קאדישא שבנפת זע'רתא בצפון לבנון והיווה לאורך השנים מרכז לפעילות הכנסייה המרונית בלבנון. המנזר, שבנייתו החלה, לפי ההערכה, כבר במאה הרביעית, הוא בין העתיקים בלבנון. העמק והמנזרים שבו הוכרזו על ידי אונסק"ו כאתר מורשת עולמית.

ממוזער|ואדי קאדישא

## אטימולוגיה
השם קוזחיא הוא ממקור סורי ופירושו "אוצר החיים". ה"אוצר" הוא ישו, המייצג עבור הנזיר את הצורך להקדיש את חייו לתפילות ולזנוח את הבלי העולם הזה, וה"חיים" הם שפע המים, המעניק לטבע את החיים.

## תולדות האתר
לפי המסורת הקימו את המנזר, במאה הרביעית, נזירים מתבודדים (וביניהם כנראה גם הנזיר הילריון, שהיה מחסידיו של אנטוניוס הגדול). יש עדויות על אודות המקום:

* סיר בישול ומכסה שהושאר למנזר קוזחיא על ידי האב ג'ורג', בשנת 1000 של התקופה הנוצרית.
* מסמך משנת 1154 שנכתב על ידי הפטריארך בוטרוס השני (1154-1173) בעניין מועמדותו של נזיר במנזר קוזחיא, לשמש כראש הנזירים של מנזר בקפריסין.
* כלי נחושת מצופה כסף, במנזר, ועליו חרוט התאריך 1168.
* שטר בעלות במנזר המעיד על כך שהנזירים של מנזר סנט אנתוני בקוזחיא קנו חלקת אדמה בשנת 1179.
* חותם של האפיפיור אינוקנטיוס השלישי משנת 1215, ממוען לפטריארך ירמיהו אל-אמשיתי (1199-1230) שבו נזכר שמנזר קוזחיא היה ביתו של האפיסקופי המרוני הראשון.

עם השנים הלך המנזר והתפתח, תוך שנזיריו מתמודדים מצד אחד עם רעידות אדמה שגרמו נזקים למבנים ומצד שני עם השלטונות האזרחיים שהסתכסכו לא פעם עם הממסד הדתי והתאנו לנזירים.

במאה ה-12 שימש המנזר כמקום משכנה של הפטריארכיה המרונית, ונוספו לו תאי התבודדות שחלקם חצובים בסלע. ב-1584 נפתח במקום בית דפוס מהראשונים במזרח התיכון כשב-1610 הודפס במקום ספר תהילים בשפה הסורית וכן בערבית באותיות סוריות. העותק נשמר במוזיאון ב. ב-1708 נמסר המנזר ל"מסדר המרוני הלבנוני החדש"  ונשאר באחריותו של המסר עד לימינו. לשיאו הגיע המנזר בחציה הראשון של המאה ה-19 אז אכלסו אותו כ-300 נזירים מרונים.

במהלך מלחמת העולם הראשונה קלט המנזר והלין פליטים רבים שברחו מהקרבות בלבנון ובסוריה דבר שדירדר את מצבו הכלכלי. ב-1926, לאחר המלחמה, ערכו הנזירים שיפוץ מקיף ובנו חלקים גדולים ממנו מחדש.

## המנזר בעת החדשה
המנזר כולל כנסייה, מגורי נזירים, חדר ועידות, קפלה, ספריה וטחנת קמח. בבעלות המנזר שדות חקלאיים רבים בצפון לבנון שהפכו אותו לעשיר, דבר המאפשר לראש המנזר לתרום לאחזקת מנזרים אחרים.

ב-1993 החל תהליך שיקום מקיף של המנזר שכלל שיחזור של בית הדפוס שפעל בו ופתיחת מוזיאון אליו נאספו חפצים ומסמכים היסטוריים שנשמרו במנזר לאורך השנים ובכללם מטה כמורה שנשלח למנזר על ידי מלך צרפת - לואי התשיעי. המוזיאון נחנך ב-10 בנובמבר 1994 בנוכחות נכבדי העדה המרונית ובכירים בממשל הלבנוני. המוזיאון פתוח לביקור תיירים ועולי רגל שיכולים לראות את האטרקציות של המנזר הכוללות את המערה בה התבודד הקדוש אנטוניוס הגדול.

בדצמבר 1998 הכריזה אונסק"ו על המנזר, יחד עם ואדי קאדישא ושאר המנזרים בו, כאתר מורשת עולמית.

## קישורים חיצוניים

* אתר הבית
* מנזר קוזחיא, באתר lebanonuntravelled.com
* מנזר קוזחיא, באתר heatheronhertravels.com
* מנזר קוזחיא, באתר archiqoo.com
* מנזר קוזחיא, באתר mapcarta.com
* , 2009
* , 2008

## הערות שוליים

קטגוריה:לבנון: אתרי מורשת עולמית
קטגוריה:לבנון: מבני דת
King's Disease III

***King's Disease III*** הוא אלבום האולפן ה-16 של הראפר האמריקאי נאז. האלבום יצא לאור ב-11 בנובמבר 2022 על ידי חברת התקליטים מאס אפיל רקורדס. האלבום הוא האלבום השלישי בסדרת האלבומים של *King's Disease*, והוא משמש כהמשך לאלבומו *[[King's Disease]]* מ-2020 ואלבומו מ-2021 *[[King's Disease II]]*. האלבום, כמו בשני האלבומים הקודמים בסדרה, הופק על ידי היט-בוי.

## רקע
ב-24 בדצמבר 2021, נאז הוציא בהפתעה את אלבומו ה-15, *[[Magic (אלבום של נאז)|Magic]]*. אחד משירי האלבום, "Ugly", אישר שאלבום השלישי בסדרת *King's Disease* נמצא בעבודה. באותו יום, לאחר יציאת האלבום, הכריז המפיק היט-בוי באמצעות טוויטר שהוא ונאז החלו לעבוד על האלבום השלישי בסדרת *King's Disease*.

ב-18 באוקטובר 2022, נאז הכריז על האלבום, יחד עם תאריך היציאה שלו, עם פוסטר פרסומי דרך פלטפורמות המדיה החברתית שלו.

## רשימת רצועות

## קישורים חיצוניים

## הערות שוליים

קטגוריה:אלבומי נאז
קטגוריה:אלבומי המשך
קטגוריה:אלבומים באנגלית
קטגוריה:אלבומים שהופקו על ידי היט-בוי
יו לונג

**יו לונג** (בסינית מנדרינית: **余隆**; בפין-יין: **Yú Lóng**; נולד ב-1 ביולי 1964) הוא מנצח סיני. כיום הוא מנהל אמנותי ומנצח ראשי של התזמורת הפילהרמונית הסינית ושל התזמורת הסימפונית של שאנגחאי, מנהל מוזיקלי של התזמורת הסימפונית של גואנגג'ואו, ומנצח אורח ראשי של התזמורת הפילהרמונית של הונג קונג. יו הוא גם יו"ר הוועדה האמנותית של פסטיבל המוזיקה בבייג'ינג ומנהל שותף של פסטיבל המוזיקה MISA.

## ביוגרפיה
יו לונג הוא בנם של דינג ג'יאנואו (פסנתרנית) ויו ליקסון (כוריאוגרף). יו נולד למשפחה של מוזיקאים בשאנגחאי, סין וגדל במהלך מהפכת התרבות שם. יו קיבל את החינוך המוזיקלי בילדותו המוקדמת החל בלימודי פסנתר מסבו, המלחין דינג שאנד. הוא המשיך את לימודי הפסנתר שלו בקונסרבטוריון של שאנגחאי, וגם החל בלימודי ניצוח, וסיים את לימודיו בקונסרבטוריון בשנת 1987. בהמשך למד מוזיקה באירופה באוניברסיטת ברלין לאמנויות.

לאחר שחזר מאירופה, מונה יו למנצח הראשי של תיאטרון האופרה המרכזי בבייג'ינג ב-1992, וכיהן במשך שלוש שנים. הוא הפיק אופרות עבור המועצה העירונית של הונג קונג במשך חמש שנים. הוא היה מייסד פסטיבל המוזיקה של בייג'ינג ב-1998, והפך למנהל האמנותי הראשון שלו.

בשנת 2000, ממשלת סין הזמינה את יו לקחת על עצמו את המנהיגות של תזמורת רשות השידור הסינית (נקראת גם התזמורת הסימפונית הלאומית של סין). יו ערך אודישנים פתוחים, והתזמורת הפכה לתזמורת הסינית הראשונה שגייסה את כל המבצעים שלה בדרך זו. השם של הסימפונית שונה לתזמורת הפילהרמונית הסינית. בשנת 2008, יו והפילהרמונית הסינית הופיעו עבור האפיפיור בנדיקטוס השישה עשר בוותיקן, כחלק מיוזמה דיפלומטית מוגברת בין סין לוותיקן. ביולי 2014, הפילהרמונית הסינית הייתה התזמורת הסינית הראשונה שהופיעה בפרומס של ה-BBC.

בשנת 2003, התזמורת הסימפונית של גואנגג'ואו מינתה את יו למנהל המוזיקלי שלה. בשנת 2009, התזמורת הסימפונית של שאנגחאי מינתה את יו למנהל המוזיקלי שלה. במהלך כהונתו, התזמורת החלה את פסטיבל המוזיקה MISA באוגוסט 2010, בנתה בית חדש לתזמורת (האולם הסימפוני של שאנגחאי) ב-2014, הקימה את האקדמיה לתזמורת שאנגחאי ב-2014, והקימה את האקדמיה בשאנגחאי. התחרות הבינלאומית לכינור ע"ש אייזק שטרן ב-2016. יו חלק את תפקיד המנהל האמנותי של פסטיבל המוזיקה MISA עם צ'ארלס דוטויט מאז השקת הפסטיבל ב-2010. בינואר 2015, יו התמנה למנצח אורח ראשי של התזמורת הפילהרמונית של הונג קונג, הראשון מינוי מנצח סיני ביבשת לתפקיד.

ביוני 2018 הכריזה דויטשה גרמופון על עסקת הקלטות בלעדית עם יו לונג והתזמורת הסימפונית של שאנגחאי.

## קישורים חיצוניים

* 

קטגוריה:מנצחים סינים
קטגוריה:סינים שנולדו ב-1964
תל בירה

**תל בירה** הוא אתר ארכאולוגי ממזרח לעכו, בתחום קיבוץ יסעור.

הממצאים הראשונים מהאתר הם מתקופת הברונזה התיכונה, בה התקיים באתר יישוב ונמצאו קברים שכללו מנחות קבורה. ביצורי העיר חוזקו בתקופה הישראלית; בתקופת הברזל הייתה העיר דוגמה מייצגת ליישוב כפרי פיניקי. חלקים מהעיר נותרו בשימוש עד התקופה הפרסית וראשית התקופה ההלניסטית. גם מהתקופה הפרסית נותרו קברים.

ויליאם אולברייט ובנימין מזר זיהו את התל עם העיר רחוב, עיר כנענית ועיר הלויים ישראלית בנחלת שבט אשר.

## לקריאה נוספת
* 
* 


* 
* 
* 


## הערות שוליים

קטגוריה:אתרים ארכאולוגיים כנעניים בארץ ישראל
קטגוריה:פיניקים: מושבות
קטגוריה:נחלת שבט אשר
קטגוריה:התקופה הפרסית בארץ ישראל
קטגוריה:אתרים הלניסטיים בארץ ישראל
קטגוריה:יסעור
ריקרדו הורטה

**ריקרדו ז'ורז'ה לוז הורטה** (בפורטוגזית: **Ricardo Jorge Luz Horta**; נולד ב-13 בפברואר 2000 בסוברדה שבפורטוגל) הוא כדורגלן פורטוגזי המשחק בעמדת קשר הכנף בקבוצת ספורטינג בראגה מליגת העל הפורטוגלית ובנבחרת פורטוגל.

## קריירת מועדונים
הורטה גדל במחלקות הנוער של בנפיקה ליסבון וויטוריה סטובל. ב-7 באפריל 2013 ערך את הופעת הבכורה שלו בקבוצה הבוגרת של ויטוריה סטובל, בהפסד 1–2 לריו אבה במסגרת המחזור ה-25 בליגת העל הפורטוגלית לעונת . הוא ערך 34 הופעות ליגה במדי המועדון, בהן הבקיע שישה שערים.

ב-12 ביולי 2014 חתם הורטה על חוזה לחמש עונות במאלגה מלה ליגה. הוא ערך 48 הופעות ליגה במדי המועדון, בהן הבקיע שער אחד.

ב-5 ביולי 2016 הושאל הורטה למשך עונה אחת לספורטינג בראגה מליגת העל הפורטוגלית. ב-18 ביולי 2017 חתם על חוזה קבוע במועדון.

## קריירה בינלאומית
ב-7 בספטמבר 2014 ערך הורטה את הופעת הבכורה שלו בנבחרת פורטוגל, בהפסד 0–1 לנבחרת אלבניה במסגרת מוקדמות יורו 2016. ב-2 ביוני 2022 הבקיע את שער הבכורה שלו בנבחרת, בתיקו 1-1 נגד נבחרת ספרד במסגרת ליגת האומות 2022/2023.

נכלל בסגל נבחרת פורטוגל לטורניר מונדיאל 2022.

## חיים אישיים
אחיו הוא הכדורגלן אנדרה הורטה .

## תארים
;ספורטינג בראגה
* גביע הליגה הפורטוגלית (1): 2019/2020
* הגביע הפורטוגלי (1): 2020/2021

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ויטוריה סטובל
קטגוריה:כדורגלני מאלגה
קטגוריה:כדורגלני ספורטינג בראגה
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:ספורטאים פורטוגזים בספרד
קטגוריה:פורטוגזים שנולדו ב-1994
פמארה דיידהיו

**פמארה דיידהיו** (בצרפתית: **Famara Diédhiou**; נולד ב-15 בדצמבר 1992 בסן-לואי שבסנגל) הוא כדורגלן סנגלי המשחק בעמדת החלוץ בקבוצת קלרמון פוט מליג 2 ובנבחרת סנגל.

## קריירת מועדונים
דיידהיו החל את הקריירה המקצוענית שלו בקבוצות ASM בלפור, אפינאל וגזלק אז'אקסיו מהליגות הנמוכות בצרפת, ולאחר מכן שיחק בסושו ובקלרמון פוט מליגת המשנה הצרפתית.

ב-2 ביולי 2016 חתם דיידהיו באנז'ה מליגת העל הצרפתית. הוא ערך 31 הופעות ליגה במדי המועדון, בהן הבקיע שמונה שערים.

ב-28 ביוני 2017 חתם דיידהיו על חוזה לארבע עונות בבריסטול סיטי מהפוטבול ליג צ'מפיונשיפ. הוא שיחק במועדון במשך ארבע עונות, בהן ערך 154 הופעות ליגה והבקיע 46 שערים.

ב-19 ביולי 2021 חתם דיידהיו על חוזה לארבע עונות באלניהספור מליגת העל הטורקית.

ב-24 בינואר 2023 הושאל אל גרנאדה, בסיום העונה חתם בקבוצה באופן קבוע. ב-31 בינואר 2024 הושאל אל קארדיף סיטי.

ב-13 בספטמבר חזר אל קלרמון פוט.

## קריירה בינלאומית
ב-31 במאי 2014 ערך דיידהיו את הופעת הבכורה שלו בנבחרת סנגל, בתיקו 2-2 נגד נבחרת קולומביה במשחק ידידות. ב-3 בספטמבר 2016 הבקיע את שער הבכורה שלו בנבחרת, בניצחון 2-0 על נבחרת נמיביה במסגרת מוקדמות גביע אפריקה לאומות 2017. הוא היה חלק מסגל נבחרת סנגל בטורניר גביע אפריקה לאומות 2017, וערך הופעה אחת בטורניר.

כמו כן, הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך חמש הופעות בטורניר.

נכלל בסגל נבחרת סנגל לטורניר מונדיאל 2022.

## תארים
;נבחרת סנגל
* גביע אפריקה לאומות (1): 2021

## קישורים חיצוניים

## הערות שוליים

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני גזלק אז'אקסיו
קטגוריה:כדורגלני סושו
קטגוריה:כדורגלני קלרמון פוט
קטגוריה:כדורגלני אנז'ה
קטגוריה:כדורגלני בריסטול סיטי
קטגוריה:כדורגלני אלניהספור
קטגוריה:כדורגלני גרנדה
קטגוריה:כדורגלני קארדיף סיטי
קטגוריה:כדורגלני נבחרת סנגל
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:ספורטאים זרים בטורקיה
קטגוריה:ספורטאים זרים בספרד
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:סנגלים שנולדו ב-1992
10:35

"**10:35**" הוא סינגל של הדי ג'יי הולנדי טייסטו, שהוקלט על ידי הזמרת-יוצרת הקנדית טייט מקריי, מתוך אלבום האולפן השמיני שלו, *[[Drive (אלבום של טייסטו)|Drive]]* (2023). הוא יצא לאור ב-11 בנובמבר 2022, על ידי חברת התקליטים יוניברסל מיוזיק גרופ, מיוזיקל פרידום ו-PM:AM, כסינגל השישי מתוך האלבום.

השיר הגיע למקום ה-19 במצעד הסינגלים הנורווגי.

## רקע וכתיבה
השיר נכתב על ידי איימי אלן, אפל.די.אפ, פרגי, ניקולס רובניס, ראיין טדר, סקוט האריס, טייט מקריי, תומאס ואן מוסר וגם ויל.איי.אם והופק על ידי לוסטבוי, ראיין טדר וטייסטו. "10:35" דוגם חלק מתוך השיר "Pump It"  של הרכב ההיפ הופ האמריקאי בלאק אייד פיז. על כן, צורפו חברי ההרכב כחלק מכותבי השיר.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.

## וידאו קליפ
הווידאו קליפ הרשמי של השיר פורסם ב-3 נובמבר 2022 בשידור חי. במאית הווידאו קליפים האנגלייה קורטני פיליפס ביימה אותו, והוא הופק על ידי מארק גיבונס ולוגה פודסטה. לאורכו של הקליפ, ניתן לראות את מקריי רוקדת לצלילי השיר בבגדים שעוצבו במיוחד עבורו, כמו גם את טייסטו בסופו.

נכון לנובמבר 2022 עומד מונה הצפיות של הקליפ על למעלה מ-2 מיליון צפיות.

## ביצועים מסחריים
השיר הגיע למקום הראשון במצעד תחנות הרדיו למוזיקת דאנס בארצות הברית של Mediabase.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טייסטו
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:שירים שנכתבו על ידי טייסטו
קטגוריה:שירים שהופקו על ידי ראיין טדר
קטגוריה:שירים על זמן
קטגוריה:שירי פלטינה באוסטרליה
קטגוריה:שירי פלטינה משולשת בקנדה
קטגוריה:סינגלים בהוצאת יוניברסל מיוזיק גרופ
2021 במדע

בערך זה מצוינים אירועים בולטים שהתרחשו במהלך שנת 2021 ונוגעים לעולם המדע.

## אסטרונומיה וחקר החלל
* 9 בפברואר – משימת תקווה מאדים של איחוד האמירויות הערביות נכנסה למסלול סביב מאדים.
* 10 בפברואר – טיאנוון-1 הסינית הגיעה למסלול סביב מאדים
* 20 בפברואר – חללית מארס 2020 נחתה בקרקעית המאדים
* 24 בדצמבר – בעקבות מדידות סייסמיות התגלתה פגיעה במאדים על ידי מטאוריט ויצירת מכתש ענק
* 25 בדצמבר – שיגור טלסקופ החלל ג'יימס וב

## פיזיקה

## כימיה

## טכנולוגיה
* 6 בינואר – בסין דווח על בניית רשת תקשורת קוונטית בעלת 600 סיבים אופטיים באורך כולל 4600 ק"מ
* 7 במאי – מתקפת הסייבר על קולוניאל פייפליין
* 18 במאי – חברת גוגל פיתחה מערכת LaMDA, שמסוגלת לשוחח עם בני אדם על נושא חופשי
* 18 ביולי – פרסום על קיום תוכנה פגסוס

## רפואה
* 26 ביולי – פרסום מחקר סיכומי על השפעות ארוכות טווח של הקורונה
* 21 בספטמבר – ביצוע השתלה של לב מלאכותי
* 23 בנובמבר – גילוי וריאנט אומיקרון של נגיף הקורונה

## ארכאולוגיה
* 20 בינואר – גילוי שימוש בסימנים על ידי בני אדם לפני כ-120 אלף שנה
## מדעי הארץ
* 13 בינואר – גילוי שיא חדש בעליית טמפרטורה של האוקיינוסים
* 22 בינואר – גילוי הקטנה משמעותי של אוכלוסיית הדבורים
* 17 בפברואר – פענוח DNA של ממותה מלפני מיליון שנים
* 13 באפריל – גילוי פרוטיסטים Bicellum brasieri מלפני מיליארד שנים מראים שככל הנראה רב-תאיים ראשונים נצרו באגם ולא באוקיינוס
* 25 ביוני – שרידים שהתגלו בשנת 1936 בסין שייכים ל-Homo longi שחי לפני 136 אלף שנים
* 9 באוגוסט – פרסום דו"ח ההערכה השישי של הפאנל הבין-ממשלתי לשינוי האקלים

## פרסים
*פרס נובל:
**פרס נובל לפיזיקה
*** סוקורו מנבה וקלאוס האסלמן (ארצות הברית) על מודלים פיזיקליים של אקלים כדור הארץ, כימות השתנותו והחיזוי האמין של ההתחממות עולמית
***ג'ורג'ו פאריזי (איטליה) על גילוי ההשפעה ההדדית של אי-סדר ופלקטואציות במערכות פיזיקליות מקנה מידה אטומי ועד פלנטרי
**פרס נובל לכימיה – בנימין ליסט (גרמניה) ודייוויד מקמילן (הממלכה המאוחדת) על פיתוח קטליזה אורגנית א-סימטרית
**פרס נובל לפיזיולוגיה ורפואה – דייוויד ג'וליוס (ארצות הברית) וארדם פטפוטיאן (לבנון/ארצות הברית) על גילוי קולטנים לטמפרטורה ולמגע
** פרס נובל לכלכלה
*** דייוויד קארד (ארצות הברית) על תרומותיו האמפיריות לכלכלת העבודה.
*** ג'ושוע אנגריסט (ארצות הברית), חידו אימבנס (ארצות הברית) על תרומותיהם המתודולוגיות לניתוח יחסי סיבתיות.
*פרס אבל – אבי ויגדרזון (ישראל/ארצות הברית), לסלו לובאס (הונגריה) על פיתוח תורת הסיבוכיות ותורת הגרפים, והקשרים בין תחומים אלה
* פרס טיורינג - ג'ק דונגארה (ארצות הברית) עבור תרומות חלוציות לספריות ואלגוריתמים נומריים שאפשרו לתוכנות חישוביות בעלות ביצועים גבוהים לעמוד בקצב של שיפורי חומרה אקספוננציאליים במשך למעלה מארבעה עשורים.

## נפטרו
* 4 בינואר – מרטינוס פלטמן פיזיקאי הולנדי, חתן פרס נובל (נולד ב-1931)
* 28 בינואר – פול קרוצן, כימאי הולנדי, חתן פרס נובל (נולד ב-1933)
* 1 באפריל – איסאמו אקאסאקי, פיזיקאי יפני, חתן פרס נובל (נולד ב-1929)

## קישורים חיצוניים

## הערות שוליים

*
ינון בן נריה

**ינון בן נריה** (נולד ב-1951) הוא רופא ואימונולוג, פרופסור מן המניין בבית הספר לרפואה באוניברסיטה העברית בירושלים. מבכירי חוקרי הסרטן בישראל. חתן פרס ישראל לחקר הרפואה לשנת ה'תשפ"ה (2025). חבר האקדמיה הלאומית הישראלית למדעים.

## ביוגרפיה
בן נריה סיים לימודי רפואה באוניברסיטת תל אביב בשילוב עם לימודי דוקטורט באימונולוגיה במכון ויצמן למדע, בהנחיית פרופ' דוד גבעול. עם סיום השרות הצבאי כרופא קרבי הוא יצא להשתלמות בתר-דוקטורט במכון הטכנולוגי של מסצ'וסטס שם חקר את הגנים והחלבונים המעורבים בלוקמיה כרונית. בשובו לארץ בשנת 1986 הוא קיבל משרה במרכז לאוטנברג לאימונולוגיה בבית הספר לרפואה של האוניברסיטה העברית, שם הוא מכהן כיום כפרופסור, ראש קבוצת מחקר וסגן דיקן למחקר. קבוצת המחקר של בן נריה חוקרת איתות ביולוגי, תהליכי בקרה בתאים נורמליים המשתבשים בתאי סרטן. בין הישגי המחקר של הקבוצה נמנים זיהוי קולטן תאי המזרחן חלבונים בתגובה לעקה חמצנית, הדגמה ראשונה של תהליך צימוד יוביקויטין לחלבון כתהליך המניע את הפעלת פקטור שיעתוק הגנים המרכזי בדלקת וזיהוי האנזימים המבקרים את תהליך ההפעלה, זיהוי אנזימי מפתח במסלול איתות התפתחותי חשוב ועוד.

בין התרומות של בן נריה לחקר הסרטן נמנים זיהוי הגורם המולקולרי הראשון המסביר את הקשר בין דלקת וסרטן, גילוי דלקת סמויה הנפוצה בתאים סרטניים ומזרזת התפתחות סרטן בנוכחות מוטציות סרטניות, ואפיון גנים המשחקים תפקיד מפתח בסרטן המעי הגס. מעבר למחקר בסיסי עוסק בן נריה גם במחקר תרגומי בסרטן, לדוגמה, פיתוח תרופות המבוססות על מעכבי אנזימים לטיפול בסרטן הדם.

בן נריה הוא חבר האקדמיה הלאומית הישראלית למדעים, חבר נבחר בארגון האירופי לביולוגיה מולקולרית EMBO, יושב ראש ההנהלה המדעית של המרכז למצוינות בחקר אותות ביולוגיים באוניברסיטת פרייבורג ופרופסור עמית באוניברסיטת ג'יאו טונג שאנגחאי. 

הוא זכה בפרס לנדאו של מפעל הפיס, פרס המייסדים של חברת טבע, פרס רפופורט למחקר ביו-רפואי (2016), בפרס א.מ.ת. (2019) ובפרס ישראל לחקר הרפואה (2025).

בן נריה נשוי לזיוה, גנטיקאית, והוא אביו של השף יובל בן נריה. מתגורר במבשרת ציון.

## קישורים חיצוניים

* פרופ׳ ינון בן נריה, זוכה פרס אמת בביו רפואה לשנת 2019
* מחקר פורץ דרך - חיידקי המעי וסרטן
*  ידין דודאי, פרק 21: שיחה עם פרופ׳ ינון בן-נריה, בהסכת "שיח חוקרים", 5 במרץ 2022
* 

## הערות שוליים

קטגוריה:אימונולוגים ישראלים
קטגוריה:חוקרי סרטן ישראלים
קטגוריה:זוכי פרס ישראל לרפואה
קטגוריה:זוכי פרס ישראל לשנת 2025
קטגוריה:זוכי פרס לנדאו למדעים ולמחקר
קטגוריה:זוכי פרס א.מ.ת.
קטגוריה:בעלי תואר דוקטור לרפואה מאוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:סגל האוניברסיטה העברית בירושלים: רפואה
קטגוריה:חברי האקדמיה הלאומית הישראלית למדעים
קטגוריה:מבשרת ציון: אישים
קטגוריה:ישראלים שנולדו ב-1950
פיצה פריטה

**פיצה פריטה** (באיטלקית: **Pizza Fritta**) הוא מאכל איטלקי מטוגן, העשוי בצק שמרים הממולא בגבינות או בשר ונפוץ באזור דרום איטליה.

המאכל מורכב מעגבניות, בשר חזיר, סלמי או גבינה שאותם ממלאים אל תוך בצק שמרים העשוי מקמח חיטה ומטגנים.

שם המאכל מורכב מהמילה פיצה (Pizza); בצק באיטלקית ופריטה (Fritta) שפירושה מטוגנת.

מלבד הגרסה הבסיסית, קיימת גם גרסה מתוקה המוגשת כקינוח בליווי גלידת וניל וקרמל.

## היסטוריה
המאכל מוזכר לראשונה במאה ה-16, נשות הרומנים הנפוליטניים היו מטגנות את שאריות הבצק שבעליהן לא השתמשו ומוכרות אותם לאנשים ברחוב.

בשנת 2017, זכה המאכל להכרה על ידי אונסק"ו וקיבל מעמד מורשת תרבותית שאינה מוחשית.

## קישורים חיצוניים

* מתכון להכנת פיצה פריטה, באתר Jamieoliver

## הערות שוליים

קטגוריה:המטבח האיטלקי
קטגוריה:פיצה
קטגוריה:איטליה: אוכל רחוב
קטגוריה:קינוחים
כמעט מפורסמים (מחזמר)

**כמעט מפורסמים** (באנגלית: ***Almost Famous***) הוא מחזמר עם מוזיקה מאת טום קיט , מילים מאת קמרון קרואו וקיט ותסריט מאת קרואו. המחזמר מבוסס על סרט בעל אותו שם משנת 2000, שנכתב ובוים על ידי קרואו.

המחזמר מספר את סיפורו של נער שהופך לעיתונאי מטעם מגזין הרולינג סטון בשנות ה-70 (מבוסס באופן רופף על חייו של קרואו).

המופע הופיע לראשונה בסן דייגו בתיאטרון The Old Globe  ב-2019. ההצגות המקדימות החלו ב-13 בספטמבר והופעת הבכורה התקיימה ב-27 בספטמבר. המופע רץ עד 27 באוקטובר 2019.

"כמעט מפורסמים" הוצג לראשונה בברודוויי ב-3 בנובמבר 2022, בתיאטרון ברנרד ב. ג'ייקובס  וקיבל בעיקר ביקורות שליליות. רוב השחקנים מההפקה בסן דייגו שבו לגלם את תפקידיהם בהפקה בברודוויי. ההצגות המקדימות החלו ב-3 באוקטובר. ההפקה נסגרה ב-8 בינואר 2023 לאחר 30 הצגות מקדימות ו-77 הופעות רגילות.

## תקציר
השנה היא 1973 והכל קורה. לד זפלין הוא המלך, ריצ'רד ניקסון הוא הנשיא וויליאם מילר, האידיאליסט בן ה-15, הוא עיתונאי מוזיקה שאפתן. כשמגזין הרולינג סטון שוכר אותו כדי להתלוות ללהקה עולה, וויליאם נדחף לקרקס הרוקנרול, שם מתנגשים אהבתו למוזיקה, הכמיהה שלו לידידות והיושרה שלו כסופר. "כמעט מפורסמים" הוא על בחור צעיר שמוצא את מקומו בעולם ובדמויות הבלתי נשכחות שהוא פוגש בדרך. זוהי חגיגה של קהילה, משפחה, הערצה וכוחה של המוזיקה.

## תפקידים וצוות שחקנים ראשי

## פרסים ומועמדויות

### ברודוויי

## ראו גם
* כמעט מפורסמים
* קמרון קרואו
* ג'ימי פאלון

## קישורים חיצוניים
* כמעט מפורסמים האתר הרשמי
* כמעט מפורסמים באתר Playbill
* כמעט מפורסמים באתר Broadway.com

## הערות שוליים

קטגוריה:מחזות זמר מבוססי סרטים
קטגוריה:מחזות משנות ה-2010
קטגוריה:מחזות זמר
שוק וואקיף

**שוק וואקיף** (בערבית: **سوق واقف**) הוא שוק רחוב יומי הממוקם במחוז אל סוק, בעיר דוחה שבקטר.

שמו של השוק נגזר מהמילה סוק (سوق) שפירושה בערבית שוק ומהמילה וואקיף (واقف) שפירושה עומד.

בכל שנה בחודש אפריל, מתקיים בשוק פסטיבל אביב בו מתקיימים מופעי מוזיקה, אקרובטיקה ותחרות אגרוף עם מתאבקי WWE.

## היסטוריה
השוק נבנה במאה ה-20 בסגנון קטרי מסורתי ושימש כנקודת סחר עבור בדואים ומקומיים ובסמוך לנהר ואדי מושאיירב כדי לאפשר לסירות גישה אליו.

בשנת 2003, נשרף השוק כליל ופעילותו נעצרה לגמרי.

בשנת 2006, שופץ מבנה השוק על ידי האמיר והממשלה הקטרית, במטרה לשמר את זהותו האדריכלית וההיסטורית.

כיום שוק וואקיף הוא אטרקציה תיירותית חשובה ומונה דוכנים שונים: מסעדות, נרגילות, מאפים, תבלינים, מזכרות, בגדים, מוצרי חשמל ותכשיטים.

## גלריית תמונות

קובץ:Souq Waqif, Doha, Catar, 2013-08-05, DD 75.JPG|מבנה השוק באור יום
קובץ:Souq Waqif by Raymond Clavel.jpg|רחבת השוק
קובץ:Shop in Souq Waqif.jpg|דוכנים בשוק
קובץ:Souq waqif doha qatar 03.jpg|מכירת תבלינים
קובץ:Mattress and pillow shop in Souq Waqif.jpg|דוכנים בשוק
קובץ:Souq Waqif, Doha (8).jpg|חנות מזכרות


## קישורים חיצוניים

* 

## הערות שוליים

קטגוריה:אסיה: שווקים
קטגוריה:דוחה
Cuff It

**Cuff It** הוא שיר של הזמרת האמריקאית ביונסה, מתוך אלבום האולפן השביעי שלה, *[[Renaissance (אלבום)|Renaissance]]*. השיר נכתב והופק על ידי ביונסה, נובה ואב, מורטן ריסטורפ, רפאל סעדיק ודה-דרים, עם כתיבה נוספת של נייל רוג'רס. השיר נשלח לרדיו הצרפתי ב-28 בספטמבר 2022, כסינגל השני מתוך האלבום. הוא נשלח גם לרדיו הקצבי והאורבני העכשווי בארצות הברית ב-4 באוקטובר 2022.

## רקע
ביונסה סיפרה למגזין בריטיש ווג כי סגר מגפת הקורונה שינה אותה כאדם, באומרה כי היא בילתה "הרבה זמן בהתמקדות בבניית המורשת שלי ובייצוג התרבות שלי בצורה הטובה ביותר שאני יודעת. עכשיו, החלטתי לתת לעצמי רשות להתמקד בשמחה שלי". היא הוציאה את אלבום האולפן השביעי שלה, *[[Renaissance (אלבום)|Renaissance]]* ביולי 2022 לשבחים ממבקרי המוזיקה. "Cuff It" מופיע כרצועה הרביעית באלבום, ונכתב והופק על ידי ביונסה, נובה ואב, מורטן ריסטורפ, רפאל סעדיק ודה-דרים, עם כתיבה נוספת של נייל רוג'רס.

## קבלה ביקורתית
השיר קיבל שבחים ממבקרי המוזיקה. ורנון אייקו מ-Exclaim! הכריז על הרצועה כ"בולטת ביותר באלבום" ותיאר אותה כ"המנון גרובי להרגשה טובה". אנדי קלמן מ-AllMusic סבר שהשיר היה "שיר דיסקו-פאנק מבער עם גיטרת הקצב הבלתי ניתנת לחיקוי של נייל רוג'רס" וכי לשיר "כל המרץ של קלאסיקות האפ-טמפו של ליידי טי". מליסה רוג'יירי מ-USA Today תיארה את השיר כ"בופ מלא נשמה" ושיבחה את צליל הגיטרה-פאנק המיוחד של נייל רוג'רס. מיקאל ווד מלוס אנג'לס טיימס סיווג את השיר כ"פנטזיית דיסקו שופעת" ושיבח את ההגשה הווקאלית החושנית של ביונסה.

### רשימות ודירוגים

## הצלחה מסחרית
בארצות הברית, השיר נכנס והגיע בשיאו למקום ה-13 במצעד הבילבורד הוט 100 בשבוע שנגמר ב-13 באוגוסט 2022. בקנדה, השיר נכנס במצעד הקנדה הוט 100 למקום ה-37. לאחר שיצא כסינגל השני מתוך *[[Renaissance (אלבום)|Renaissance]]*, השיר הגיע לשיא חדש במקום ה-22 בשבוע שנגמר ב-22 באוקטובר 2022.

בממלכה המאוחדת, השיר נכנס למקום ה-14 במצעד הסינגלים הבריטי ב-5 באוגוסט 2022. השיר הגיע לשיא חדש במקום החמישי ב-14 באוקטובר 2022. באירלנד, השיר נכנס למקום ה-17 ב-23 בספטמבר. ב-14 באוקטובר, השיר הגיע לשיא חדש במקום השישי.

בניו זילנד, השיר נכנס למקום ה-39 במצעד המוזיקה הרשמי של ניו זילנד. השיר קפץ 31 מקומות ובשיאו הגיע למקום השמיני ב-19 בספטמבר 2022. ב-14 באוקטובר, השיר הגיע לשיא חדש במקום השלישי.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:שירים על מיניות
קטגוריה:שירי כסף בממלכה המאוחדת
קטגוריה:שירי זהב בניו זילנד
קטגוריה:שירי פלטינה כפולה באוסטרליה
קטגוריה:שירי פלטינה משולשת בארצות הברית
קטגוריה:סינגלים בהוצאת קולומביה רקורדס
פודינג סאגו

**פודינג סאגו** (באנגלית: **Sago Pudding**) הוא קרם מתוק המופק מדקל הסאגו, שמוגש קר, לרוב נאכל לקינוח ונפוץ במדינות דרום אסיה, גינאה החדשה ובריטניה.

הקינוח מורכב מחלב, מים, סוכר, הל וזעפרן שאותם מערבבים יחד ולאחר מכן מקררים.

שם הקינוח מורכב מהמילה פודינג (Pudding) וסאגו (Sago) שפירושו עמילן המופק מגבעולי דקל טרופיים שונים.

לפודינג גרסאות שונות וניתן להכינו עם פודינג אורז, חלב קוקוס, סוכר דקלים או קורנפלור.

## קישורים חיצוניים

* מתכון להכנת פודינג סאגו, באתר Healthyfood

## הערות שוליים

*
קטגוריה:קינוחים
קטגוריה:מאכלי חלב
קטגוריה:קרמים
סיומות אינטרנט לפי מדינה

**סיומת אינטרנט של קוד מדינה** (**Country code top-level domain**, בקיצור **ccTLD**) הוא סיומת אינטרנט המשמשת או שמורה לארץ, מדינה ריבונית או טריטוריה תלויה, המזוהה עם קוד מדינה . כל מזהי ה-ASCII של ccTLD הם באורך שתי אותיות, וכל הדומיינים של שתי אותיות הם ccTLD.

יצירה והאצלה של ccTLD תואמים לקודי המדינה בתקן ISO 3166-1 alpha-2. עם למעלה מ-150 מיליון רישומי דומיינים נכון לשנת 2022, ccTLDs מהווים כ-40% מסך תעשיית שמות הדומיין.

יישומים להרחבת קוד מדינה החלו בשנת 1985. הסיומות שנוצרו באותה שנה היו .us (ארצות הברית), .uk (הממלכה המאוחדת) ו-.il (ישראל). ההרחבות משנת 1986 כללו את .au (אוסטרליה), .de (גרמניה), .fi (פינלנד), .fr (צרפת), .is (איסלנד), .jp (יפן), .kr (קוריאה הדרומית), .nl (הולנד) ו-.se (שוודיה). ההרחבות שלאחר מכן כללו את .nz (ניו זילנד), .ch (שווייץ), .ca (קנדה), .ie (אירלנד) .it (איטליה), .es (ספרד) ו-.pt (פורטוגל). בשנות ה-90 נרשמו לראשונה .cn (הרפובליקה העממית של סין) ו-.ru (הפדרציה הרוסית).

ישנם 308 ccTLDs מוקצים. עשרת ה-ccTLD המובילים מהווים יותר מחמש שמיניות מהדומיינים הרשומים של ccTLD. בסוף מרץ 2022, היו כ-153 מיליון דומיינים ccTLD רשומים.

## הקצאה וניהול
IANA (רשות הקצאת המספרים לאינטרנט) אחראית לקביעת גוף אחראי לכל ccTLD. הניהול והשליטה מואצלים לאחר מכן לאותו גוף, האחראי על המדיניות והתפעול של הכתובת. ל-ccTLDs עשויים להיות דרישות ותעריפים משתנים עבור רישום תת-דומיינים, למשל דרישת נוכחות או אזרחות במדינה, כמו בכתובת האמריקאית (.us), היפנית (.jp), הקנדית (.ca), הצרפתית (.fr) או הגרמנית (.de).

## היסטוריה
ה-ccTLD הרשום הראשון היה .us, שנרשם ב-1985. ccTLD נוספים שנרשמו מאוחר יותר באותה שנה הם .uk ו-.il. לאחר מכן, נרשמו גם .au, .de, .fi, .fr, .is, .jp, .kr, .nl ו- .se בשנת 1986. בשנת 1987 נרשמו .nz, .ch ו-.ca. מאוחר יותר, בשנת 1988, נרשמו גם .ie, .it, .es ו-.pt.

## רשימות
נכון ליוני 2020, היו 308 סיומות אינטרנט של קוד מדינה, אך ורק באלפבית הלטיני, תוך שימוש בקודים בני שני תווים. בנוסף היו שמונה דומיינים בינלאומיים.

### סיומות בין-לאומיות

## ccTLD גנריים
**סיומת אינטרנט גנרית של קוד מדינה**, או **gccTLD**, מתייחס ל-TLDs שלא מוגבלים למדינות ומשמשים כ-Domain Hacks.

## קישורים חיצוניים

* 
* 
* 
* 
* 

## הערות שוליים

קטגוריה:סיומות אינטרנט למדינות
קטגוריה:סיומות אינטרנט
כיכר יאן פאלאך

ממוזער| כיכר יאן פאלאך
[ממוזער| הרודולפינום עם פסלו של [אנטונין דבוז'אק.]]
**כיכר יאן פאלאך** () היא כיכר עירונית בעיר העתיקה של פראג. הכיכר נמצא על הגדה המזרחית של נהר הוולטאבה ליד הרובע היהודי.

## מבנים ומבנים
הצד המערבי של הכיכר צמוד לנהר הוולטאבה. גשר מאנס (1911–1916) מחבר את כיכר יאן פאלאך למאלה סטרנה שמצדו השני של הנהר. צד זה של הכיכר מאפשר תצפית טובה על מצודת פראג, גבעת פטז'ין וגשר קארל. בצפון יש את אולם הקונצרטים רודולפינום הבנוי בסגנון נאו-רנסאנס (1876–1884). הבניין בצד המזרחי (1924–1930) מאכלס את הפקולטה לאמנויות (בצ'כית: *Filozofická fakulta*) של אוניברסיטת קארל, והבניין בצד הדרומי (1885) שייך לאקדמיה לאמנויות, אדריכלות ועיצוב (צ'כית: *Vysoká škola umělecko-průmyslová* ). 

יש חניון תת-קרקעי גדול מתחת לכיכר, וניתן להבחין במבנים עיליים של מתקן זה.  אנדרטאות לשני אישים מהתרבות צ'כית ממוקמים כאן - פסל של המלחין אנטונין דבוז'אק מול הרודולפינום ופסל של הצייר יוזף מאנס קרוב יותר לנהר.

## שם הכיכר
במהלך התקופה הקומוניסטית שמה של הכיכר היה **כיכר [[חייל]]י [[הצבא האדום]]** ( *Náměstí Krasnoarmějců*) משנת 1948, לזכר החיילים הסובייטים שנהרגו במהלך שחרור פראג במאי 1945. לפני כן שמה של הכיכר היה *Rejdiště* על שם אולם רכיבה שעמד במקום. השם הנוכחי הוכנס לשימוש לזמן קצר בשנים 1969–1970 ונעשה קבוע ב-20 בדצמבר 1989 לאחר מהפכת הקטיפה. הוא מנציח את יאן פאלאך, סטודנט שהצית את עצמו ב-16 בינואר 1969 במאה על הכיבוש הסובייטי של צ'כוסלובקיה.

## תחבורה
כיכר יאן פאלאך נגישה באמצעות חשמליות מס' 17 ו-18 או באמצעות קו A של הרכבת התחתית. ליד הפינה הדרום-מזרחית של הכיכר נמצאת תחנת המטרו Staroměstská, ומעבר לגשר הסמוך נמצאת תחנת המטרו Malostranská.

## קישורים חיצוניים

## הערות שוליים

קטגוריה:פראג: כיכרות
סלים אמלאח

**סלים אמלאח** (בערבית: **سليم أملاح**; נולד ב-15 בנובמבר 1996 בבלגיה) הוא כדורגלן מרוקאי-בלגי המשחק בעמדת הקשר ההתקפי בואיאדוליד מהלה ליגה ובנבחרת מרוקו.

## קריירת מועדונים
אמלאח גדל במחלקות הנוער של מונס ואנדרלכט. הוא החל את הקריירה המקצוענית שלו בקבוצה הבוגרת של מוסקרון במסגרת ליגת העל הבלגית.

בחודש יולי 2016 חתם אמלאח בטוביזה מליגת המשנה הבלגית. הוא ערך 24 הופעות ליגה במדי המועדון.

ב-3 ביולי 2017 חזר אמלאח למוסקרון מליגת העל הבלגית. בסך הכל ערך 55 הופעות ליגה במדי המועדון, בהן הבקיע 14 שערים.

בחודש יולי 2019 חתם אמלאח בסטנדרד לייז' מליגת העל הבלגית.

ב-31 בינואר 2023 חתם לשלוש וחצי עונות בריאל ואיאדוליד מהלה ליגה.

ב-29 באוגוסט 2023 הושאל לוולנסיה מהלה ליגה.

## קריירה בינלאומית
ב-15 בנובמבר 2019 ערך אמלאח את הופעת הבכורה שלו בנבחרת מרוקו, בתיקו 0-0 נגד נבחרת מאוריטניה במסגרת מוקדמות גביע אפריקה לאומות 2021. ב-9 באוקטובר 2020 הבקיע את שער הבכורה שלו בנבחרת, בניצחון 1–3 על נבחרת סנגל במשחק ידידות.

ב-23 בדצמבר 2021 נכלל אמלאח בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך חמש הופעות בטורניר, בהן הבקיע שער אחד.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני מוסקרון
קטגוריה:כדורגלני סטנדרד לייז'
קטגוריה:כדורגלני ריאל ואיאדוליד
קטגוריה:כדורגלני ולנסיה
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:בלגים ממוצא מרוקאי
קטגוריה:ספורטאים בלגים בספרד
קטגוריה:ספורטאים מרוקאים בספרד
קטגוריה:מרוקאים שנולדו ב-1996
קטגוריה:בלגים שנולדו ב-1996
יקוב קיביור

**יקוב פיוטר קיביור** (בפולנית: **Jakub Piotr Kiwior**; נולד ב-15 בפברואר 2000 בטיכי שבפולין) הוא כדורגלן פולני המשחק בעמדת הבלם בפורטו מליגת העל הפורטוגלית בהשאלה מארסנל ובנבחרת פולין.

## קריירת מועדונים
### ז'לזיארנה פודברזובה
קיביור גדל במחלקות הנוער של טיכי ואנדרלכט. הוא החל את הקריירה המקצוענית שלו בז'לזיארנה פודברזובה מליגת העל הסלובקית. הוא ערך 16 הופעות ליגה במדי המועדון, בהן הבקיע שער אחד.

### מ.ש.ק ז'ילינה
ב-2 באוגוסט 2019 חתם קיביור במ.ש.ק. ז'ילינה מליגת העל הסלובקית. הוא ערך 46 הופעות ליגה במדי המועדון, בהן הבקיע שלושה שערים.

### ספציה
ב-31 באוגוסט 2021 חתם קיביור בספציה מהסרייה א', על חוזה ל-4 שנים.  ב-1 בדצמבר של אותה שנה ערך קיביור את הופעת הבכורה שלו במועדון, בהפסד 0–2 לאינטר מילאנו במסגרת המחזור ה-15 בליגה לעונת 2021/2022. הוא ערך 22 הופעות ליגה בעונת הבכורה שלו במועדון, ועוד 17 הופעות ליגה בחצי הראשון של עונת 2022/2023, בה הרשים וצד את עיניהן של קבוצות גדולות ביבשת.

### ארסנל
ב-23 בינואר 2023 חתם קיביור בארסנל מהפרמייר ליג על חוזה ארוך טווח. 

במחזור האחרון של עונת 2022/2023 כבש שער בכורה בפרמייר ליג בניצחון 0–5 על וולברהמפטון וונדררס.

### פורטו
ב-1 בספטמבר 2025 הושאל קיביור לפורטו מליגת העל הפורטוגלית לעונה אחת עם חובת רכישה.

## קריירה בינלאומית
ב-11 ביוני 2022 ערך קיביור את הופעת הבכורה שלו בנבחרת פולין, בתיקו 2–2 נגד נבחרת הולנד במסגרת ליגת האומות 2022/2023.

נכלל בסגל נבחרת פולין לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים פולנים
קטגוריה:בלמי כדורגל פולנים
קטגוריה:כדורגלני מ.ש.ק. ז'ילינה
קטגוריה:כדורגלני ספציה
קטגוריה:כדורגלני ארסנל
קטגוריה:כדורגלני פורטו
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בסלובקיה
קטגוריה:ספורטאים פולנים באיטליה
קטגוריה:ספורטאים פולנים באנגליה
קטגוריה:פולנים שנולדו ב-2000
Music for a Sushi Restaurant

**Music for a Sushi Restaurant** (בעברית: **מוזיקה למסעדת סושי**) הוא סינגל של הזמר-יוצר האנגלי הארי סטיילס, מתוך אלבום האולפן השלישי שלו, *[[Harry's House]]*. הוא יצא כסינגל השלישי של האלבום ב-3 באוקטובר 2022. השיר נכתב על ידי סטיילס, תומאס האל, טיילר ג'ונסון ומיץ' רולנד.

## וידאו קליפ
הקליפ של השיר הוצג ב-20 באוקטובר 2022, וב-27 באוקטובר 2022 יצא הקליפ. סטיילס מככב כהכלאה בין אדם לקלמארי שנמצא על ידי כמה בעלי מסעדה, שמביאים אותו למטבח ומתכננים להכין ממנו סושי. עם זאת, סטיילס חושף את יכולת השירה שלו ומשתלט על המסעדה, מה שהופך את הבעלים למשרתיו. במהלך הופעה במסעדה, סטיילס מאבד את קולו, והבעלים בסופו של דבר גוררים אותו והופכים אותו לסושי.

## במצעדים
לאחר יציאת האלבום *[[Harry's House]]*, השיר הגיע למקום ה-8 במצעד בילבורד הוט 100 ב-4 ביוני 2022, והפך לאחד מהשירים המובילים האחרים באלבום: "As It Was", "Late Night Talking" ו-"Matilda".

לפני שיצא כסינגל, "Music for a Sushi Restaurant" החל להופיע במצעד במצעד 40 שירי המיינסטרים במקום ה-40 ב-23 ביולי 2022, והגיע לשיא במקום ה-9 עד כה.

## קישורים חיצוניים

## הערות שוליים

קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי קיד הרפון
קטגוריה:שירים על מסעדות
קטגוריה:בנות ים בתרבות הפופולרית
קטגוריה:סינגלים בהוצאת קולומביה רקורדס
טיקטוק, בום.

**טיקטוק, בום**. הוא סרט דוקומנטרי משנת 2022 אודות אפליקציית המדיה החברתית טיקטוק. הסרט בוים על ידי שאליני קנטאיה והוקרן בבכורה בפסטיבל סאנדנס 2022. הסרט שוחרר לצפייה חינם בתוכנית PBS Independent Lens ב-24 באוקטובר 2022. בישראל הוקרן הסרט במסגרת דוקאביב 2022.

האפליקציה מותקנת מעל שני מיליארד פעמים - יותר מפייסבוק, טוויטר ואינסטגרם - והיא כיום הרשת החברתית המובילה בעולם, הבעלים של טיקטוק היא חברה סינית בשם Byte Dance. האפליקציה מעוררת דאגה במדינות המערב בשל העובדה שהיא מלקטת מידע מפורט לאורך שנים ממשתמשיה, שהם בעיקר ילדים ובני נוער.

## תוכן
יש יוצרי תוכן בטיקטוק שתוך זמן קצר זוכים לתעבורה של מאות אלפי ואפילו מיליוני צפיות.

זיהוי הטעם של כל צופה ברשת הזאת מוצלח ביותר והסרטונים מותאמים בדיוק רב.

טיקטוק מתאים בעיקר לדור ה-Z ומאמצי השיווק העיקריים של כל החברות המסחריות מופנים לקהל זה. לכן החברות המסחריות משלמות לצעירים יוצרי התוכן הוויראלי, כדי שיכללו מוצרים שלהן בסרטונים שהם מעלים. אפילו מנויים שלא עוקבים אחרי אף אחד בטיקטוק יקבלו תוכן שמאוד מתאים בדיוק למה שהתוכנה למדה עליהם.

### שיטת התאמת התכנים
טיקטוק מציגה למנויים בעת הכניסה למערכת כמה סרטים כברירת מחדל ותוך כדי כך שואבת מהם פרטי מידע אישיים: באיזה מכשיר משתמשים, באיזו גרסה של התוכנה, מה כתובת ה-IP, היכן הם נמצאים, שם המשתמש, מקום המגורים, הגיל, המגדר.

כל אלה מאפשרים לאלגוריתם הזיהוי להכיר את המשתמשים. טיקטוק פיתחה למידת מכונה מדויקת להמלצות. המכונה הזאת לומדת על איזה סרטונים המשתמשים מתעכבים ועל מה הם מדלגים וכך מתאימה להם את רשימת הצפייה המדויקת.

אינטליגנציה מלאכותית אוספת מידע על המשתמשים וכל החברות הגדולות סוחרות במידע הזה. ילד שנאספים עליו פרטי מידע לאורך שנות התבגרותו הוא נכס עבור המפרסמים. האלגוריתם לא רק לומד על התנהגות בני הנוער אלא גם משפיע עליהם ויכול להטות את עולם המושגים שלהם.

נזק נוסף הוא ב"duet camera", מרכיב שמאפשר לגברים מבוגרים להופיע ביחד עם ילדים ואף ליצור איתם קשר ממשי.

### content moderation - [[הגבלת תוכן]]
נושא זה מתייחס לחופש הביטוי. המשתמשים ברשת מבטאים את אשר על לבם, וכמו בכל שיח - יש חשיבות לכך שהדיבור יהיה בטווחי הנורמות המקובלות. ברשת החברתית המערכת עצמה קובעת את הכללים האלה. טיקטוק, ולמעשה גם שאר חברות טכנולוגית המידע הבינלאומיוית מחליטות מה מותר ומה אסור להגיד. זה מעניק לגופים אלה כוח לא מבוקר.

טיקטוק מצנזרת סרטים שיש בהם אנשים עם כתובות קעקע, להט"בק, אנשים שיש להם פנים קמוטות, אנשים שמנים, מכוערים, אוטיסטים, תסמונת דאון, או מראה לא רגיל ואנשים נכים.

גם כלפי אנשים שחורי עור יש יחס מפלה - Shadowbanning – במקרים מסוימים חוסמים את ההפצה של הסרטים שלהם.

כך נחסמו לתקופה מסוימת סרטים שכללו את הביטוי: black lives matter ואת השם George Floyd.

אין שקיפות בהחלטות הצנזוריאליות של החברה.

## קישורים חיצוניים
* 

## הערות שוליים

קטגוריה:סרטי 2022
רוברט גומני

**רוברט גומני** (בפולנית: **Robert Gumny**; נולד ב-4 ביוני 1998 בפוזנן שבפולין) הוא כדורגלן פולני המשחק בעמדת המגן הימני בקבוצת לך פוזנן מליגת העל הפולנית ובנבחרת פולין.

## קריירת מועדונים
גומני גדל במחלקת הנוער של לך פוזנן. בשנת 2016 החל לשחק בקבוצה הבוגרת של המועדון במסגרת ליגת העל הפולנית. בסך הכל ערך 84 הופעות ליגה במדי המועדון, בהן הבקיע שני שערים. בעונת  הושאל לפודבסקידזי ביילסקו-ביאלה מליגת המשנה הפולנית, במדיה ערך 14 הופעות ליגה והבקיע שני שערים.

ב-2 בספטמבר 2020 חתם גומני על חוזה לארבע עונות באאוגסבורג מהבונדסליגה. בשתי העונות הראשונות שלו במועדון ערך 52 הופעות ליגה, בהן ערך שער אחד. גומני שיחק באאוגסבורג חמש עונות, אך בשתי עונותיו האחרונות בקבוצה מיעט לשחק.

בקיץ 2025 חתם גומני בקבוצה בה גדל, לך פוזנן. 

## קריירה בינלאומית
ב-11 בנובמבר 2020 ערך גומני את הופעת הבכורה שלו בנבחרת פולין, בניצחון 2-0 על נבחרת אוקראינה במשחק ידידות.

גומני נכלל בסגל נבחרת פולין לטורניר מונדיאל 2022, אך לא שותף בו כלל.

## קישורים חיצוניים

## הערות שוליים

קטגוריה:כדורגלנים פולנים
קטגוריה:מגני כדורגל פולנים
קטגוריה:פוזנן: כדורגלנים
קטגוריה:כדורגלני לך פוזנן
קטגוריה:כדורגלני פודבסקידז'ה ביילסקו-ביאלה
קטגוריה:כדורגלני אאוגסבורג
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:פולנים שנולדו ב-1998
שון דיב

**שון דיב** (באנגלית: **Shaun Deeb**; נולד ב-1 במרץ 1986) הוא שחקן פוקר אמריקאי אשר זכה בשמונה צמידי אליפות העולם בפוקר, ובתואר שחקן השנה של אליפות העולם בפוקר ב-2018 וב-2025.

## ביוגרפיה
דיב החל לשחק פוקר בגיל צעיר, וכשהיה בן 16 נהג לארגן טורנירי פוקר בעלות כניסה של 20 דולר אשר בהם שיחקו כ-30 שחקנים. לאחר שסיים את לימודיו בתיכון החל ללמוד במכללה בבוסטון, אך מכיוון ששיחק שעות רבות בפוקר באינטרנט, לא הופיע לשיעורים ובסוף נשר מהלימודים. ב-2010 החליט לפרוש ממשחק הפוקר בעקבות שחיקה ממשחקים באינטרנט, אך חזר בו לאחר כחודשיים.

באליפות העולם בפוקר ב-2012 השתתף דיב בתחרות לווין לטורניר ה-Big One for One Drop בעל עלות כניסה של מיליון דולר, אשר בה הוא סיים במקום השני וזכה בכרטיס כניסה לטורניר, אך מכיוון שהטורניר הוגבל ל-48 משתתפים לא יכל להשתתף בו ובמקום זאת קיבל את סכום הכניסה כפרס. לאחר הטורניר עלו טענות שדיב ידע על כך שסיום במקום השני ייזכה אותו בסכום הכסף ולא בכרטיס כניסה לטורניר, ולכן הפסיד בכוונה לגאס הנסון מכיוון שהעדיף את הכסף ולא השתתפות בטורניר.

ב-2015 זכה דיב בצמיד אליפות העולם בפוקר הראשון שלו, כאשר ניצח בטורניר Pot Limit Hold'em. ב-2016 זכה בצמיד השני שלו בטורניר Seven Card Stud.

ב-2018 זכה דיב בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם וטקסס הולדם, סיום במקום 105 בטורניר המרכזי ומקום 10 באליפות שחקני הפוקר, יחד עם עוד 16 סיומות בכסף בטורנירים אחרים.

ב-2023 זכה בטבעת סבב אליפות העולם בפוקר הראשונה שלו, כאשר ניצח בטורניר המרכזי כחלק מהסבב שהתקיים ב-Turning Stone בוורונה, ניו יורק.

ב-2025 זכה דיב בפעם השנייה בתואר שחקן השנה של אליפות העולם בפוקר בזכות זכייה בצמיד באומהה הולדם ו-5 הופעות בשולחנות גמר. באוקטובר של אותה השנה זכה בצמיד השמיני שלו, בטורניר צד באליפות העולם באירופה שהתקיימה ברוזבדוב.

נכון ליולי 2025, דיב זכה בסך של כ-16.9 מיליון דולר מטורנירי פוקר, כשמתוכם כ-13.4 מיליון דולר בסבב אליפות העולם.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי שחקן השנה של אליפות העולם בפוקר
קטגוריה:זוכי טבעת סבב אליפות העולם בפוקר
קטגוריה:אמריקאים שנולדו ב-1986
מיכל סקורש

**מיכל קשישטוף סקורש** (בפולנית: **Michał Krzysztof Skóraś**; נולד ב-15 בפברואר 2000 ביסטשמביה-זדרוי שבפולין) הוא כדורגלן פולני המשחק בעמדת קשר הכנף בקבוצת גנט מליגת העל הבלגית ובנבחרת פולין.

## קריירת מועדונים
סקורש גדל במחלקות הנוער של MOSiR יסטשמביה-זדרוי ולך פוזנן. בשנת 2018 החל לשחק בקבוצה הבוגרת של לך פוזנן במסגרת ליגת העל הפולנית. במהלך השנים הושאל לברוק-בת טרמליצה מליגת המשנה הפולנית ולראקוב צ'נסטוחובה מליגת העל הפולנית.

בקיץ  חתם בקלאב ברוז' מליגת העל הבלגית תמורת 6 מיליון אירו.

ב-6 בספטמבר 2025 חתם בגנט.

## קריירה בינלאומית
ב-22 בספטמבר 2022 ערך סקורש את הופעת הבכורה שלו בנבחרת פולין, בהפסד 2-0 לנבחרת הולנד במסגרת ליגת האומות 2022/2023.

נכלל בסגל נבחרת פולין לטורניר מונדיאל 2022.

## תארים
;לך פוזנן
* אליפות: 2021/2022
**[[קלאב ברוז']]**

* אליפות: 2023/2024
* הסופר קאפ הבלגי: 2025

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני לך פוזנן
קטגוריה:כדורגלני ראקוב צ'נסטוחובה
קטגוריה:כדורגלני קלאב ברוז'
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בבלגיה
קטגוריה:פולנים שנולדו ב-2000
קטגוריה:כדורגלני גנט
כריס דלוזיו

**כריסטופר רפאל דלוזיו** (באנגלית: **Christopher Raphael Deluzio**; נולד ב-13 ביולי 1984) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס ה-17 של קהיליית פנסילבניה. הוא חבר המפלגה הדמוקרטית.

## ביוגרפיה
דלוזיו נולד בפיטסבורג. הוא השלים לימודי תואר ראשון באקדמיה הימית של ארצות הברית ב-2006 וסיים את לימודיו בהצטיינות. בנוסף, הוא בעל תואר שני במשפטים באוניברסיטת ג'ורג'טאון.

לאחר שסיים את לימודיו באקדמיה הימית, שירת דלוזיו בעיראק וכקצין בין 2006 ל-2012. לאחר תום שירותו הצבאי הוא עבד כעורך דין וכחוקר משפטי של אוניברסיטת פיטסבורג.

ב-2022 דלוזיו התמודד בבחירות האמצע לקונגרס לייצוג מחוז הקונגרס ה-17 של מדינת פנסילבניה בבית הנבחרים של ארצות הברית. הוא ניצח בבחירות הכלליות לאחר שקיבל כ-53.2% מהקולות והביס את מועמד המפלגה הרפובליקנית, ג'רמי שפר. בראשית ינואר 2023 החל את כהונתו בקונגרס.

## חיים אישיים
דלוזיו מתגורר בתורנבורג שבפנסילבניה.

ב-2015 הוא התחתן עם אלכסנדרה זואי באנל, אותה הכיר בזמן שלמד בבית ספר למשפטים של אוניברסיטת ג'ורג'טאון.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:בוגרי בית הספר למשפטים באוניברסיטת ג'ורג'טאון
קטגוריה:בוגרי האקדמיה הימית של ארצות הברית
קטגוריה:חברי בית הנבחרים של ארצות הברית מפנסילבניה
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1984
Hot in It

**Hot in It** הוא שיר של הדי ג'יי ההולנדי טייסטו והזמרת-יוצרת האנגלייה צ'ארלי XCX, מתוך אלבום האולפן השביעי שלו, *[[Drive (אלבום של טייסטו)|Drive]]* (2023). הוא יצא לאור ב-30 ביוני 2022, על ידי חברת התקליטים אטלנטיק רקורדס, כסינגל הרביעי מתוך האלבום. זהו שיתוף הפעולה השלישי בין טייסטו ל-XCX.

השיר הגיע למקום העשירי במצעד שירי הדאנס/אלקטרוני.

## רקע וכתיבה
השיר נכתב על ידי טייס ורווסט, שרלוט אייצ'יסון, קידו, פרנק נובל, הייט ולינוס נורדסטרום והופק על ידי טייסטו וגולדפינגרס. צ'ארלי XCX דיברה על השיר לראשונה בחשבונות המדיה החברתית שלה במאי 2022, ושיתפה קטע מהפזמון שלו בסרטון שפורסם בחשבון הטיקטוק הרשמי שלה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## וידאו קליפ
את סרטון המילים הרשמי של "Hon in It" העלה טייסטו לערוץ היוטיוב הרשמי שלו ב-1 ביולי 2022. הוא מורכב מעשרות קטעי וידאו של אנשים שרקדו לצליל השיר עצמו. ב-12 באוגוסט, פורסם הווידאו קליפ הרשמי של השיר, בשידור חי. הוא כולל את XCX רוקדת בחנות מוצרי חדר שינה, לצד רקדני ליווי שונים.

נכון לנובמבר 2022, מונה הצפיות של הקליפ עומד על למעלה מ-4.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טייסטו
קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי טייסטו
קטגוריה:שירים שנכתבו על ידי צ'ארלי XCX
קטגוריה:שירים על מיניות
קטגוריה:סינגלים בהוצאת אטלנטיק רקורדס
ליטל סימז

**סימביאטו "סימבי" אביסולה אביולה אג'יקאוו** (באנגלית: **Simbiatu "Simbi" Abisola Abiola Ajikawo**; נולדה ב-23 בפברואר 1994), הידועה בשם הבמה **ליטל סימז** (**Little Simz**), היא ראפרית, זמרת ושחקנית אנגלייה.

## ביוגרפיה
אג'יקאוו נולדה באיזלינגטון שבלונדון להורים ניגרים. היא גדלה באחוזת מועצה יחד עם שתי אחיותיה הגדולות. אימה הקימה משפחת אומנה במהלך ילדותה. היא משתייכת לקבוצה האתנית יורובה.

## קריירה
בשנת 2010 סימז שיחקה בסדרת הילדים של ה-BBC, "Spirit Warriors" בתפקיד ויקי, ובהמשך בסדרת הטלוויזיה של E4, "Youngers".

ב-2015 הוציאה סימז באופן עצמאי את האלבום הראשון שלה, *A Curious Tale of Trials + Persons*, וב-2016 את אלבומה השני, *Stillness in Wonderland*, שהושפע מאליסה בארץ הפלאות ונתמך על ידי חוברת קומיקס, תערוכת אמנות ופסטיבל. ב-2017 הייתה למופע החימום של להקת גורילז, והשתתפה בשירה, "Garage Palace", מתוך מהדורת הדלוקס של האלבום *Humanz*.

בספטמבר 2018 הוחתמה סימז בחברת התקליטים הבריטית AWAL Recordings, וב-2019 יצא אלבום הבכורה שלה, *Gray Area*, שזכה הצלחה במצעדי המוזיקה בממלכה המאוחדת ולשבחים ממבקרי המוזיקה והועמד לפרס מרקיורי ולפרס איגוד חברות התקליטים העצמאיות בקטגוריית "האלבום האירופאי הבינלאומי העצמאי של השנה" לשנת 2019.** באותה השנה, שיחקה בעונה השלישית של הסדרה של נטפליקס, "טופ בוי", בתור שלי.

ב-3 בספטמבר 2021 הוציאה את אלבום האולפן הרביעי שלה, *Sometimes I Might Be Introvert*, שנכנס למקום הרביעי במצעד האלבומים הבריטי וזכה בפרס מרקיורי לשנת 2022. באותה השנה, השתתפה סימז בתור עצמה בסרט "ונום 2", ושרה את שירה "Venom". 

אלבומה החמישי, "*No Thank You"*, יצא לאור בדצמבר 2022 וזכה לשבחים מהמבקרים.

בשנת 2023 ביצעה הופעת אורח בדמותה של אדונולה בסדרת הדרמה והמד"ב "הכוח" של אמזון פריים וידאו.

סימז הוציאה את אלבומה השישי, "*[[Lotus (אלבום של ליטל סימז)|Lotus]]"*, ב-9 במאי 2025. באותה שנה שיחקה בסרט הדרמה של נטפליקס "סטיב" (אנ') לצדו של בנדיקט קמברבאץ'. 

## דיסקוגרפיה
### אלבומי אולפן
* 2015: *A Curious Tale of Trials + Persons*
* 2016: *Stillness in Wonderland*
* 2019: *Grey Area*
* 2021: *Sometimes I Might Be Introvert*
* 2022: *No Thank You*
* 2025: *[[Lotus (אלבום של ליטל סימז)|Lotus]]*

### מיקסטייפים
* 2010: *Stratosphere*
* 2011: *Stratosphere 2*
* 2013: *XY.Zed*
* 2013: *Blank Canvas*

### מיני-אלבומים
* 2014: *E.D.G.E.*
* 2014: *Age 101: Drop 1*
* 2014: *Age 101: Drop 2*
* 2014: *Time Capsule*
* 2014: *Age 101: Drop 3|000*
* 2015: *The Theory Of...* 
* 2015: *Age 101: Drop 4*
* 2015: *Age 101: Drop X*
* 2018: *Project Unfollow*
* 2020: *Drop 6*

## פרסים ומועמדויות

## קישורים חיצוניים

* 

## הערות שוליים

קטגוריה:ראפריות בריטיות
קטגוריה:שחקניות קולנוע וטלוויזיה אנגליות
קטגוריה:זוכי פרס מרקיורי
קטגוריה:זוכי פרס המוזיקה הבריטית
קטגוריה:אנגלים ממוצא ניגרי
קטגוריה:אנגליות שנולדו ב-1994
אורי רדלר

**אוֹרי רדלר** (30 באוקטובר 1964 – 8 בנובמבר 2020) היה עורך ספרותי, עיתונאי, מתרגם וכלכלן, עורך ראשי בהוצאת סלע מאיר.

## ביוגרפיה
רדלר נולד לאלישבע ולעׂפר, מורים במקצועם. עד גיל שנתיים התגוררה המשפחה באשדוד. אבי המשפחה עפר נהרג ב-1973 במלחמת יום הכיפורים. לאחר פטירתו עברה המשפחה להוד השרון. בהמשך חייו למד רדלר לתואר ראשון בהיסטוריה וספרות אנגלית באוניברסיטת תל אביב. למד גם בבית הספר לקולנוע בית צבי.

רדלר היה מבעלי חברת התוכנה רדלקס, יצרנית מעבד התמלילים מלל.

ב-1994 הקים יחד עם שני שותפים את "זואי אונליין", בי בי אס פופולרי.

עבד כעורך הראשי הראשון של הוצאת סלע מאיר והיה אחד מצמד מייסדיה. עבד גם בהוצאת שטיינהרט קציר.

מ-2010 ועד מותו היה בזוגיות, ובינואר 2018 נולד לו בן.

### פעילות ספרותית
רדלר תרגם עשרות ספרים ביניהם "מתקדמים לאחור: כיצד מדיניות רווחה פוגעת בעניים?" מאת צ'ארלס מאריי, כ-35 שנה לאחר שהספר יצא באנגלית והשפיע רבות על הכלכלה האמריקאית. כמו כן, הוא תרגם גם את "ציביליזציות גוועות: מדוע אירופה והאסלאם נעלמים?" מאת דייוויד פ. גולדמן, ואת "המוות המוזר של אירופה: הגירה, זהות, אסלאם" מאת דאגלס מארי, "דרקולה" מאת ברם סטוקר, מספר ספרים של טוביה טננבום, "סיפוח עכשיו" מאת קרולין גליק, "11 כללים להתווכח עם שמאלנים" מאת בן שפירו, "למי קראת פשיסט?" מאת ג'ונה גולדברג, "יומרה קטלנית" מאת פרידריך האייק.

כתב חמישה ספרים, ובהם "לאהבה, הקלק כאן…: אהבה והכרויות באינטרנט", "התמוטטות: על קריסת המערב ומות מדינת-הרווחה" וספר ההיסטוריה האלטרנטיבית "לוּ".

בנוסף אייר מספר ספרים.

רדלר פרסם מאמרים רבים בנושאי כלכלה באתר מידה, בנושאי מחשב ואינטרנט ב"הארץ", ובנושאים שונים בעיתונים אחרים.

ערך גם את המגזינים "אינטרנט עכשיו" ו"אומנות דיגיטלית".

הקים יחד עם רותם סלע בלוג בשם "הקפיטליסט היומי" שפורסם ב-Nrg, ועסק בקפיטליזם.

## קישורים חיצוניים
* 

* 
* 
* אורי רדלר, הספדים באתר ויקיפדיה העברית
* 
* אורי רדלר מאמרים באתר מידה
* 
* 
* ניסיתי, אל תגידו שלא באתר האונה

## הערות שוליים

קטגוריה:סופרים ישראלים
קטגוריה:מחברי ספרי עיון ישראלים
קטגוריה:מתרגמים ישראלים
קטגוריה:ויקיפדים ישראלים
קטגוריה:בוגרי אוניברסיטת תל אביב
קטגוריה:בוגרי בית צבי
קטגוריה:עורכים ספרותיים ישראלים
קטגוריה:ישראלים שנפטרו מסרטן הריאה
קטגוריה:ישראלים שנולדו ב-1964
קטגוריה:ישראלים שנפטרו ב-2020